เวลาดูหนังกันเนี่ย ปกติดูละเอียดแค่ไหนกันคะ
สวัสดีค่า วิวจากแชนเนล Point of View นะคะ ยังไม่จบกับเรื่อง 9 ศาสตราค่ะ
เพราะว่าเป็นเรื่องที่ไปดูมาแล้วอินมาก
หลังจากที่ไปต่อยมงต่อยมวยตามพระเอกนางเอกของเรื่องมาแล้วเรียบร้อย
ก็ยังมีอีกสิ่งหนึ่งที่วิวติดใจสุดๆ เลยจากเรื่องนี้
ก็คือแผ่นหลังของพระเอกของเรานั่นเอง
เดี๋ยวๆ ใจเย็นก่อน อย่าเพิ่งจินตนาการไปไหน
ไม่ใช่กล้ามเนื้อซิกส์แพ็กอะไร แต่ว่าอ๊อด
พระเอกของเรื่อง 9 ศาสตราเนี่ย มีการสักยันต์อยู่
หลายคนที่เคยดูคลิปแปลยันต์ของวิวไปนะคะ
ก็น่าจะพอทราบกันว่าสนใจด้านนี้เป็นพิเศษ
ทีนี้ พอดูๆ ไปก็เลยนั่งสังเกตว่า เฮ้ย
ไหนๆ เรื่องนี้มันก็เป็นเรื่องที่เอาความเชื่อแบบไทยๆ มาประยุกต์
ให้มันทันสมัย ดูท่ามงท่ามวยเขาก็มีการรีเสิร์ช
มีการหาข้อมูลละเอียด
ว่าแต่ยันต์เนี่ย เขาหาข้อมูลมาละเอียดหรือเปล่า
แล้วถ้าสมมติว่าเขาหาข้อมูลมาละเอียดเนี่ย
จะเห็นว่าอ๊อดไม่ได้สักยันต์แค่ชนิดเดียว แต่ว่าสักเต็มไปหมด
ตรงแขนก็มี ตรงหน้าก็มี ตรงหลัง แต่ละจุดที่อ๊อดสัก
จะส่งผลอย่างไรต่อชีวิตของอ๊อด ตามความเชื่อ
ของไทยๆ ดังนั้นวันนี้เรามาค่อยๆ แกะตามภาพ
กันทีละจุดกันเลยดีกว่าค่ะว่า อ๊อดสักอะไร
และอ๊อดสักไปทำไม
ดูจากในตัวอย่างแล้วเนี่ยนะคะ ที่แรกเลยที่เห็นได้ชัด
ก็คือด้านหน้าของอ๊อดใช่มั้ย ทุกครั้งที่อ๊อดหันหน้าเราก็จะเห็นตัวนี้
ก็คือยันต์ที่เป็นลักษณะนี้ คล้องอยู่ด้านหน้าของอ๊อดเลย
ยันต์อันนี้ จากที่วิวไปค้นมานะคะ
ก็เอารูปที่เห็นไปค้นๆ ค้นนู่นค้นนี่มา
เขาเรียกยันต์ชนิดนี้ว่า ยันต์สร้อยสังวาลค่ะ
ชัดเจน สร้อยก็คือสร้อย ส่วนสังวาลเนี่ยจริงๆ เป็น
เครื่องประดับแบบไทยโบราณที่เขาใช้ห้อยเฉียงอย่างนี้
จากการที่ไปศึกษาความเชื่อเรื่องการสักยันต์มาให้ละเอียดขึ้น
คลิปที่แล้วเราอาจจะพูดไปแค่ว่า
อักขระที่เขียนในยันต์ มันเขียนว่าอะไร แต่เราไม่ได้พูดถึงเรื่องอื่น
เกี่ยวกับยันต์เลย ซึ่งจริงๆ แล้วมันมีอีกมากมาย
เวลาสักยันต์เนี่ยนะคะ มันไม่ใช่ว่า อะ เขียนลงไป เสร็จแล้วจบ
มันต้องมีบอกว่า หนึ่ง เขียนอะไร ระหว่างเขียน
สวดมนต์บทไหน แล้วก็ เส้นที่ลากไปมาเนี่ย หมายความว่า
อย่างไร รวมไปถึงว่า หลังจากที่สักแล้วเนี่ย เจ้าตัว
ที่เป็นคนโดนสักเนี่ย มีความเชื่ออะไร
ต้องปฏิบัติตัวแบบไหน ต้องปวารณาอะไร เพื่อให้ยันต์พวกนี้ได้ผล
ยันต์สร้อยสังวาลในที่นี้นะคะ จากการที่วิวไปศึกษา
ค้นคว้าหาความรู้มาเนี่ย เขาบอกว่า แต่ละเจ้า ไม่เหมือนกัน
คือแต่ละที่ ให้พุทธคุณ แตกต่างกันไป
โดยสิ้นเชิงเลย ขึ้นอยู่กับว่าอาจารย์ที่สักเนี่ย สวดบทไหน แล้วก็
สักคำว่าอะไร จากการที่ไปศึกษามาเนี่ยนะคะ
ยันต์ก็จะใช้ตัวอักษรหลักๆ อยู่ไม่กี่ภาษาหรอก ต้องแยกตัวอักษร
กับภาษาที่เขียนก่อนนะ เอาเป็นว่า ตัวอักษรที่ใช้เขียนเนี่ย
นิยมใช้อยู่ประมาณสองสามอักษรแหละ ก็คือ
อักษรธรรม อักษรขอมหวัดนะ อักษรธรรมก็เป็นพวก
อักษรของภาคอีสาน อักษรล้านนา ส่วนอักษรขอมหวัดเนี่ย ก็คือ
อักษรของคนชาติขอม หรือว่าเขมรโบราณเนี่ย
ที่คนไทยรับมา แล้วก็นำมาประยุกต์ใช้กับภาษาไทยค่ะ
เราจะเรียกว่าอักษรขอมหวัด
แตกต่างจากอักษรขอม หรืออักษรเขมรในปัจจุบันนะคะ ในกรณีของอ๊อด
เมื่อเราซูมเข้าไปดูใกล้ๆ เราจะพบว่า
ไม่ใช่อักษรธรรมร้อยเปอร์เซ็นต์หรอก แต่มันเป็นอักษรขอมนี่แหละ
ประเด็นคือมันไม่ใช่อักษรขอมหวัดธรรมดา
มันเป็นอักษรขอมหวัดมาก
มันหวัดจนแบบ อ่านไม่ออก!
ยุ่งเหยิงวุ่นวายไปหมด ดังนั้นวิวก็ไม่สามารถสืบรู้ได้ว่า
อันนี้อ๊อดสักเพื่ออะไร
แต่ว่า ส่วนมากพวกสร้อยสังวาล เขาก็จะบอกว่ามันมี
3 เส้นนะ แต่ละเส้นก็จะเป็นแบบว่า
ด้านบนเป็นแคล้วคลาดบ้าง เป็นเมตตามหานิยมบ้าง เป็นอะไรอย่างนี้
ประมาณนี้ อันนี้ก็ สักเพื่ออะไร
ไม่ทราบเหมือนกัน ไปถามคนที่สักให้อ๊อดนะคะ
ว่าสรุปเขียนอะไรไป คือลายมือไม่ค่อยสวย อ่านไม่ออก
ขอโทษจริงๆ นะคะ ต่อไป ด้านหน้าของอ๊อดก็หมดแล้วใช่มั้ย
มีแค่สร้อยสังวาลเส้นเดียว มาดูที่แขนของอ๊อดกันต่อ
ดีกว่าค่ะ แขนของอ๊อดเนี่ย จากการที่เราดูแล้วก็จะ
เห็นว่ามียันต์อันหนึ่งกลมๆ อยู่ใช่มั้ย แล้วก็มีกลีบๆ
เหมือนกลีบดอกบัวอยู่ทั้งหมด 8 กลีบด้วยกัน ยันต์ชนิดนี้
จากการที่ไปค้นมา เขาเรียกว่ายันต์แปดทิศ
หรือนิยมเรียกว่ายันต์อิติปิโสแปดทิศ
ยันต์อิติปิโสอะไรก็ว่ากันไปนะคะ
ซึ่งยันต์ของอ๊อดอันนี้ ต้องขอโทษจริงๆ ที่อ่านไม่ออก เพราะว่ามันไม่ได้สักด้วยอักษรขอม
แต่ว่ามันสักด้วย อักษรธรรม หรืออักษรล้านนา ซึ่งอันนี้วิวไม่ได้เรียนมา ดังนั้น
จะไม่ขอพูดถึงในส่วนนี้ แต่ว่าปกติแล้ว ยันต์ชนิดนี้ก็แล้วแต่คนสัก
บางคนเขาก็สักด้วยอักษรขอมเหมือนกันนะ ซึ่งเคสนี้
พระอาจารย์ที่สักให้อ๊อดอาจจะเป็นคนที่พูดได้หลายภาษา
ก็เลยอาจจะสักๆ ปนกันระหว่างหลายภาษานิดนึง
เขาบอกว่ายันต์ชนิดนี้เป็นยันต์ที่ใช้ป้องกันร้อยแปด
คือป้องกันอันตรายทุกสิ่งอย่าง
เห็นได้ชัดว่ายันต์ชนิดนี้ หน้าตามันเป็นแปดทิศใช่มั้ยคะ เขาก็เลยบอกว่า เหมือน
ป้องกันภัยอันตรายทั้งแปดทิศด้วยกัน
ซึ่งยันต์ชนิดนี้ นิยมมากในพวกที่ต้องเดินป่า ใช้ป้องกันสัตว์ร้าย
ใช้ป้องกันภูติผีปีศาจ ช่วยในเรื่อง
แคล้วคลาดปลอดภัย นอกจากใช้สักแล้วนะคะ
ก็ยังนิยมในหมู่พระธุดงค์ต่างๆ ที่ต้องธุดงค์
หอบของแค่ไม่กี่ชิ้นแล้วก็เดินเข้าป่าไปปฏิบัติธรรมเนี่ยอะนะ
เขาบอกว่านิยมเขียนไว้ที่พื้นตอนก่อนจะ
ปักกลด เพื่อป้องกันอันตรายต่างๆ จะเห็นว่ายันต์ชนิดนี้
เหมาะกับตัวเอกเรื่อง 9 ศาสตรามาก
อันนี้ไม่ได้สปอยล์ มีในเทรลเลอร์ เพราะว่าเขาก็ต้องสู้กับ
ภูติผีปีศาจ แล้วก็ต้องแคล้วคลาดภยันตรายต่างๆ
เพื่อช่วยรามเทพนคร เป็นการรีเสิร์ชที่แม่นนะคะ
ยันต์แปดทิศนี้เหมาะกับอ๊อดจริงๆ ไปต่อที่ยันต์ถัดไป
เห็นชัดเจนมาก อยู่กลางหลังของอ๊อดเลย เป็นเสือสองตัว
ไม่ใช่ยาแก้ไอน้ำดำตราเสือ 11 ตัว
หรืออะไร ไม่เกี่ยวกัน แล้วก็อย่าเล่นมุกแบบนี้ ไม่โอเค!
กลับมาที่เสือสองตัวนี้นะคะ เขาเรียกว่ายันต์เสือ
ซึ่งไม่ใช่ยันต์เสือธรรมดา แต่ว่าเป็นยันต์เสือเหลียวด้วย
เหลียวคือแบบ เหลียวมองอย่างนี้ เหลียวมอง
จะเห็นว่าเสือมันไม่ได้ยืนหันหน้าตรงๆ มันเป็นเสือที่บิดตัวหลังแล้วก็แบบ
อันนี้คือยันต์เสือเหลียว ซึ่งปกติจะสักตัวเดียวก็ได้
หรือจะสักสองตัวก็ได้ คู่กัน ก็จะสวยงามอยู่ตรงปีกข้างหลัง
ถามว่า ยันต์ชนิดนี้มีประโยชน์อะไรกับชีวิตมนุษย์ที่สัก
เขาบอกว่ายันต์ต่างๆ ที่เป็นลายเสือ ส่วนมากเวลาสัก
ลายเสือเนี่ย เขาจะต้องการพวกอำนาจบารมี
ตบะ เดชะ คงกระพัน ก็คือให้เป็นคนคงกระพัน
มีอำนาจ มีนู่นมีนี่ แต่ว่าพิเศษเข้าไปอีก ถ้าเป็น
เสือเหลียวเนี่ย จะมีเสริมให้อีกหนึ่งข้อ ก็คือเรื่อง
เมตตามหานิยมเข้าไปด้วย ก็คือเหมือนให้
คนพอเดินผ่านไปก็จะเหลียวมามองเราเหมือนเสือ
ดูหลงรัก ดูอะไรอยย่างนี้ คือมีเรื่องเมตตาเข้ามาด้วย
เล็กๆ น้อยๆ นะคะ เวลามีคนรัก อะไรก็ดีไปหมดแหละ
ดังนั้นมันก็เลยเพิ่มความโชคดี
แก้ร้ายให้กลายเป็นดี แล้วก็เสริมดวงชะตาเข้าไปด้วยค่ะ
ซึ่งยันต์ชนิดนี้ นิยมกันมากๆ จริงๆ นิยมกันถึงขนาด
ที่ว่ามีดาราฮอลลีวู้ดเดินทางมาที่ไทยเพื่อมาสัก
ยันต์ชนิดนี้เลยนะคะ ก็คือ Angelina Jolie นั่นเอง
ที่หลายคนอาจจะคุ้นว่า เจ๊แกสักยันต์ห้าแถวอาจารย์หนูกันภัย
จริงๆ แกสักยันต์เสือเหลียวด้วยนะ
จะเห็นว่าการที่อ๊อดสักยันต์ชนิดนี้ นอกจากจะทำให้มีบารมี น่าเกรงขาม
เวลาเดินทางไปไหน ก็อาจจะเป็นหนึ่งในสาเหตุ
ที่ทำให้อ๊อดมีพันธมิตรได้อย่างง่ายดาย เจอเพื่อนนิดๆ หน่อยๆ ก็สามารถผูกมิตรกัน
แล้วก็ไปร่วมมือกันกู้รามเทพนครคืนมาได้
นี่ก็อาจจะเป็นสาเหตุหนึ่งที่
พระอาจารย์สักยันต์ชนิดนี้ให้อ๊อด เพราะว่า
จะทำอะไรมันก็ต้องมีหมู่มีคณะ มีตัวช่วย
จะบุกเดี่ยวเข้าไปปล้นเมืองทั้งเมือง มันก็
อาจจะไม่รอดนะคะ ทีนี้มาที่ยันต์สุดท้ายเลยค่ะ ก็คือ
ยันต์ที่อยู่ปีกหลังของอ๊อดนั่นเอง เขาเรียกว่า
ปีกหลังหรือเปล่า เขาเรียกว่าตรงอะไรอะ จากไหล่ข้างนี้ถึงไหล่อีกข้างหนึ่งของอ๊อด
ก็คือพาดอย่างนี้
ก็มีรูปขึ้นให้ดูอยู่แล้ว จะอธิบายละเอียดทำไม ยันต์ชนิดนี้นะคะ
ตอนแรกที่ไปค้นเนี่ย ค้นอย่างไรก็ค้นไม่เจอ
เพราะว่าอย่างยันต์แปดทิศ เวลาเราไปค้น เราก็เห็นชัดเจนว่า
มันเป็นแปดทิศ มันมีแปดแฉก เราก็
หาว่ายันต์แปดอะไร แป๊บเดียวก็เจอ ยันต์เสือเหลียวหลัง อันนี้ชัดเจนมากใช่มั้ยคะ
หายันต์เสือไปเดี๋ยวก็เจอ แป๊บเดียว ว่ามันมีเสือชนิดไหนบ้าง
ยันต์สร้อยสังวาล อันนี้ยิ่งง่ายใหญ่เลยเพราะมันเป็นสร้อย
อยู่แล้วนะ ก็ไม่ได้ยากอะไร
แต่ทีนี้ ยันต์อันนี้ ไม่รู้จะใช้คำค้นหาว่าอะไรเลย
ยันต์ มีความยาว มีความปีกๆ โอ๊ยงง
งง งงไปหมดเลยนะคะ กว่าจะหาเจอเนี่ยต้องใช้เวลา
นานพอสมควร ก็เลยได้ข้อมูลค่อนข้าง
ละเอียดมามากกว่ายันต์ชนิดอื่นค่ะ เพราะว่า
วิวค้นไปเนี่ย ค้นๆๆๆ ค้นไปจนกระทั่งเจอรูป
ขึ้นมารูปหนึ่งค่ะ ก็คือรูปนี้นั่นเอง เป็นยันต์ที่หน้าตา
คล้ายกันมาก แต่ว่าเจอแค่รูปเฉยๆ คือไม่เจอ
คำอธิบายบอกอะไรเลย สุดท้ายก็ต้องขอขอบคุณ
อาจารย์ยันต์ท่านหนึ่ง ซึ่งท่านก็มีชื่อเสียงในประเทศไทยนะคะ
แต่ว่าท่านไม่ประสงค์ให้ออกนามตรงนี้นะคะ
ก็เลยได้ข้อมูลมาอย่างละเอียดค่ะ ว่ายันต์ชนิดนี้เป็นยันต์
ชนิดเดียวกับที่เราเคยพูดไปคลิปที่แล้วเลย ก็คือ
ยันต์ 9 ยอดนั่นเอง จะเห็นว่าตรงกลางมันเป็น 9 ยอดใช่มั้ย
ทีนี้ อาจจะมีลักษณะแตกต่างกันบ้างว่า
อาจารย์บางท่านก็สักแบบมีตาราง
อาจารย์บางท่านก็สักตัวหนังสือไปเลยเป็นปื้น แต่ว่าเนื้อหาข้างใน
จะคล้ายๆ กัน ก็คือเป็นยันต์พุทธคุณนั่นเอง
ก็คือพูดถึงบทอิติปิโสภควา อรหังสัมมา เหมือนที่
เราพูดไปคลิปที่แล้วเป๊ะ อ่าว แล้วมันไม่เหมือนกันยังไงคะพี่
ทำไมคราวที่แล้วพี่บอกว่ามันมีแต่ตรงกลาง อันนี้มันมี
ออกมาข้างๆ ยาวตลอดหลังเลย มันเป็นยันต์ 9 ยอดชนิดพิเศษค่ะ ก็คือ
หลายคนจะเรียกยันต์ชนิดนี้ว่า ยันต์ 9 ยอดทรงเครื่อง
ทรงเครื่องคือแบบ แต่งเครื่อง แต่งตัว อะไรอย่างนี้นะ
แต่บางคนก็จะไปเรียกยันต์ชนิดนี้ว่า 9 ยอดต่อปีก
เพราะมันดูเป็นเหมือนปีกออกไปสองข้างใช่มั้ย แต่จริงๆ แล้ว
จากการสอบถามมาเนี่ย ชื่อที่ถูกต้องกว่า แล้วก็น่าจะ
อธิบายยันต์ชนิดนี้ได้ดีกว่านะคะ ก็คือ
ยันต์ 9 ยอด อะยันต์ตรงกลางเรียกยันต์ 9 ยอดนะ ต่อยอด
ต่อยอดก็คือมียอดออกมาข้างๆ อีก จะเป็นทั้งหมด
29 ยอดด้วยกัน บางคนถ้าสักแค่นี้ เขาจะเรียกว่า
ยันต์ 29 ยอด แล้วนอกจากนั้นยังไม่พอ ของอ๊อดยังพิเศษเข้าไปอีก
คือ 9 ยอด ต่อยอด ต่อชายธงเข้าไปอีกนะคะ
จะเห็นว่าด้านข้างสองข้างที่เป็นตารางสี่เหลี่ยม เขาเรียกว่าชายธงนั่นเอง
ถ้าถามว่าทั้งหมดที่อ๊อดสักไปแบบยิ่งใหญ่อลังการ
เป็นเซ็ตนี้ มีประโยชน์อะไรนะคะ
ยันต์ตัวกลางที่เป็นยันต์ 9 ยอดเนี่ย พิเศษเลยคือ จริงๆ ก็ปกป้อง
คุ้มครองครอบจักรวาลแหละ เพราะว่าพูดถึงพุทธคุณเป็นหลัก
บทอิติปิโสภควาใช่มั้ย สรรเสริญพระพุทธเจ้าว่าพระองค์
ดีเยี่ยมอย่างไรบ้างนะคะ ดังนั้น ก็เหมือนกับ
การที่เราขอพุทธคุณของพระพุทธเจ้าให้มาปกป้อง
เรานั่นแหละ ประมาณว่า เออด้วยความที่ข้าพเจ้า
เคารพพุทธศาสนาแบบนี้แบบนั้น ขอให้พุทธคุณของพระพุทธเจ้า
ช่วยปกป้องคุ้มครองด้วยเถอะ แต่ว่า
ยันต์ชนิดนี้จะเน้นเป็นพิเศษกับการคงกระพันชาตรี
ก็คือให้ฟันแทงไม่เข้า เหมาะกับอ๊อดสุดๆ เลยใช่มั้ย
กับคนที่ต้องออกไปสู้รบปรบมือเพื่อ
แย่งชิงบ้านเมืองกลับมาอะนะ ทีนี้ถามว่า
การต่อยอดออกไปข้างๆ ที่เป็น
สองข้างเนี่ย มีประโยชน์อะไร อาจารย์ก็บอกว่า
แต่ละสำนักเนี่ยนะคะ ไม่เหมือนกันเลย เหมือนกับที่บอกว่า
สร้อยสังวาลค่ะ ต้องไปอ่านว่าเขาเขียนว่าอะไร
แต่ก็เช่นกันนะคะ อาจารย์ที่สักให้อ๊อดเป็นอาจารย์ที่เชี่ยวชาญด้าน
ภาษาขอมหวัดมาก คืออาจจะเชี่ยวชาญกว่าขอมหวัดธรรมดาเล็กน้อย
ดังนั้นวิวก็เลยไม่สามารถอ่านออกได้ว่าอ๊อด
สักว่าอะไร เคสนี้เป็นเคสที่ป้องกันอะไรเป็นพิเศษ
แต่เขาบอกว่าลักษณะของยันต์ต่อยอดนี้นะคะ จะมีลักษณะเป็นออกมาข้างๆ
คล้ายๆ ตำราพิชัยยุทธ หรือว่าตำราพิชัยสงคราม
จะเป็นวิธีการวางยันต์นะ ซึ่งอันนี้เป็นเรื่องที่ละเอียดอ่อนไปนิดนึง
อาจจะไม่พูดลึกลงไปถึงขนาดนั้น แต่ว่าหลักๆ ก็จะดูที่หลังแหละ
ว่าหลังของคนแต่ละคนสามารถสักได้มั้ย
ซึ่งอ๊อดเนี่ยอาจจะเป็นคนที่อกผายไหล่ผึ่งพอสมควร
ก็เลยสักได้ยาวขนาดนี้นะคะ โอเคแต่ละสำนักอาจจะไม่เหมือนกัน
แต่มันก็มีรูปแบบที่นิยมอยู่ ดังนั้นวันนี้เราพูดถึง
รูปแบบที่นิยมก็แล้วกันนะคะ แบบที่นิยมเนี่ยต่อยอด
ด้านซ้ายเขานิยมต่อยอดเป็นลายที่ชื่อว่านารายณ์คลายจักร
ส่วนด้านขวาเนี่ยก็เป็นลายที่นิยมอีกชนิดหนึ่ง เรียกว่า
นารายณ์กลึงจักร ซึ่งทั้งสองด้านเนี่ย บทที่สักก็คือ
อิติปิโสเหมือนกันเป๊ะเลย แต่ว่าพุทธคุณก็จะ
แตกต่างกันไป คือด้านซ้ายจะมีเรื่องการแก้การโดนของ
แบบ มีใครทำของใส่ ถ้าสักอันนี้ไว้ก็จะ
ไม่โดน ส่วนด้านขวาจะเน้นเป็นเรื่องของการคงกระพันชาตรี
มากกว่านะคะ ดังนั้นก็จะเห็นว่ายันต์นี้
คือป้องกันทุกสิ่งอย่าง คงกระพันชาตรี แก้โดนของด้วย
ทีนี้ ต่อชายธงไปอีกเพื่อให้มันพิเศษอีก
คืออะไร ชายธงเนี่ยนะคะก็คือ
ธงชัยพระพุทธเจ้านั่นเอง ซึ่งเขาบอกว่าหมายถึงพระพุทธเจ้า
5 พระองค์ค่ะ พระพุทธเจ้า 5 พระองค์เนี่ยนะคะ
เป็นความเชื่อของคนกลุ่มหนึ่งที่บอกว่าในกัลป์นี้
จะมีพระพุทธเจ้ามาตรัสรู้ทั้งหมด 5 พระองค์ด้วยกัน
ใครงงว่ากัลป์ยาวขนาดไหนนะคะ ก็ไปดูได้ที่
คลิปเล่าเรื่อง ชั่วกัปชั่วกัลป์นานขนาดไหนนะคะ
เคยเล่าเอาไว้แล้ว อดโฆษณาคลิปเก่าไม่ได้จริงๆ ขออภัยนะคะ
พระพุทธเจ้า 5 พระองค์เนี่ยก็ประกอบไปด้วย
พระกกุสันธะ พระโกนาคม พระกัสสป
หรือว่าพระกัสสปพุทธเจ้า น่าจะคุ้นเคยกันว่า
เป็นพระพุทธเจ้าองค์ก่อนใช่มะ พระสมณโคดม ก็คือ
พระสมณแห่งตระกูลโคตมะ พระพุทธเจ้าองค์ปัจจุบันนั่นเอง
แล้วก็องค์สุดท้ายที่เราเชื่อว่าจะมาตรัสรู้เป็นองค์ถัดไป
ก็คือพระศรีอริยเมตไตรย ก็เรียกได้ว่า
นอกจากจะมีพุทธคุณของพระพุทธเจ้าองค์ปัจจุบันนี้แล้วนะคะ สิ่งที่อ๊อดสัก
ก็คือมีพระคุณของพระพุทธเจ้าถึง 5 พระองค์ด้วยกัน
ทั้งหมดนี้ก็เป็นยันต์ที่อ๊อดสักนะคะ ตามความเชื่อต่างๆ
เพื่อป้องกันภยันตรายที่อ๊อดจะต้องไปเผชิญ
ตลอดเรื่อง 9 ศาสตราค่ะ ทีนี้ หลายคนก็คงจะมี
ข้อสงสัยอยู่เล็กๆ น้อยๆ ว่าพี่คะ ทำไมพี่ถึงสนใจ
เรื่องยันต์อะไรขนาดนี้ มันดูไม่เกี่ยวข้องกับวรรณคดี
หรือภาษา หรืออะไรที่พี่ทำตามปกติเลย
เวลาเราพูดถึงอักษรศาสตร์เนี่ย ภาควิชาที่เป็นภาษาในคณะอักษรศาสตร์นะ
สมมติบอกว่า อยู่เอกภาษาไทยค่ะ เอกภาษาจีน อินเดีย ญี่ปุ่น
หลายคนก็จะนึกว่า อ๋อ มันมีแค่สองสาขาวิชา
ที่เรียนกัน ได้แก่ หนึ่ง ภาษา สองวรรณคดี
ใช่มั้ยคะ แต่จริงๆ แล้วมันยังมีอีกวิชาหนึ่ง
ที่หลายคนไม่ค่อยรู้จัก เขาเรียกว่าวิชา
คติชนวิทยานั่นเอง คติชนวิทยาเนี่ยนะคะก็เป็น
วิชาที่ศึกษาเกี่ยวกับความเชื่อชาวบ้าน
ถ้าจะอธิบายวิชานี้ให้ดี ต้องอธิบายด้วยภาษาอังกฤษ ต้องแบ่งออกเป็นสองคำด้วยกันค่ะ
ก็คือคำว่า Folk กับคำว่า Lore คำว่า Folk เนี่ยหมายถึงกลุ่มคน
กลุ่มที่มีอะไรร่วมกัน Folk ในที่นี้อาจจะไม่ได้หมายถึง
แค่กลุ่มคนที่อาศัยอยู่ที่เดียวกันนะ รวมถึง
กลุ่มคนในประเภทต่างๆ ตีความได้หลากหลายมาก กลุ่มไหนก็ตาม
ที่มีอะไรร่วมกัน เรานับเป็นกลุ่มคนได้หมดเลย
เช่น คนกาญจนบุรี คนสุโขทัย
คนที่เรียนจบรร.สาธิต
คนที่ชอบเล่มเกม คนที่
ชอบเล่นอินเตอร์เน็ต ได้หมดเลยนะคะ คนที่มีลักษณะร่วมกัน
เราจะถือว่าเป็น Folk กลุ่มหนึ่งกลุ่ม ส่วนคำว่า Lore เนี่ย ก็คือ
ขนบธรรมเนียม ประเพณี ความเชื่อ อะไรต่างๆ
ดังนั้น วิชา Folklore ก็เลยศึกษาขนบธรรมเนียม
ประเพณี การปฏิบัติตน ความเชื่อของกลุ่มคนหนึ่งๆ
อย่างเคสนี้ ที่วิวศึกษาอยู่ก็คือ ศึกษา
ความเชื่อ ขนบธรรมเนียมประเพณี
ของกลุ่มคนที่สักยันต์นะ ซึ่งวิชานี้จริงๆ แซ่บมาก
สนุกมากนะ มันจะมีความหลากหลาย
มากมาย ที่หลายคนไม่เชื่อเลยว่าในมหา'ลัยเรียนอย่างนี้
เช่น ยกตัวอย่างนะคะ วิวเคยทำรายงานเรื่องหนึ่ง
ร่วมกับเพื่อนอีกสองคนค่ะ นำเสนอในงานวิจัยมนุษยศาสตร์ระดับชาติ
เป็นสภาการอุดมศึกษาอะไรสักอย่าง
เอาเป็นว่า เป็นงานวิชาการระดับชาติ หัวข้อมันคือ
ศึกษาวรรณกรรมเรื่องน้องน้ำในช่วง
อุทกภัยครั้งยิ่งใหญ่ ก็คือตอนที่น้ำท่วมใหญ่ปี 54 นั่นแหละ
ศึกษาวรรณกรรมที่บอกว่า น้องน้ำอยากเข้ามาหาพี่กรุง
แต่ว่ามีน้องทรายเข้ามากั้น อะไรอย่างนี้ นี่ก็เป็นรายงานได้แล้ว
ได้นำเสนอต่างชาติเลยนะ นอกจากนี้ก็มี
หัวข้อรายงานที่น่าสนใจที่เพื่อนเคยนำเสนอ เช้น
จำชื่อหัวข้อรายงานเป๊ะๆ ไม่ได้นะคะ แต่ว่าเนื้อเรื่องเท่าที่ศึกษา
คือศึกษาประมาณว่า ทำไมถึงต้อง
ใช้ม้าลายในการไหว้ศาลพระภูมิต่างๆ
คือศาลบางศาลในกรุงเทพฯ จะเห็นว่ามีม้าลายอยู่เยอะแยะเต็มไปหมด
แล้วม้าลายไม่ได้เกี่ยวข้องอะไรเลยกับประเทศไทย
ทำไมถึงเอาม้าลายไปไหว้ศาลพระภูมิ รวมไปถึง
ศึกษาตำนานเรื่องผีวัดเสมียนนารี อันนี้ก็เป็นหัวข้อหนึ่งที่
เพื่อนในคลาสเดียวกันได้ทำนะ
ถือว่าเป็นการศึกษาความเชื่อของคนแล้วกัน อะ ย้อนกลับมาที่
เรื่องยันต์ของเรา ตามวิชาคติชนเนี่ย เราจะไม่ตัดสินว่า
เราเชื่อหรือเราไม่เชื่อตามเขา เราไม่ตัดสินว่า
ความเชื่อของเขาถูกหรือผิด ดังนั้นจะเห็นว่าตั้งแต่
คลิปที่แล้วมาจนถึงคลิปนี้ วิวไม่เคยบอกเลยว่า
การสักยันต์ถูกหรือผิด จริงหรือไม่จริง สิ่งที่เขาเชื่อเนี่ย
เชื่อได้มั้ย สักยันต์แล้วมีประโยชน์จริงๆ หรือเปล่า
แต่ว่าเราจะศึกษาว่า กลุ่มคนที่สักยันต์เนี่ย
คิดยังไง ทำไมเขาถึงสัก เขาสักเพื่ออะไร
สักแล้วมีรายละเอียดอย่างไร ทำนองนี้มากกว่าค่ะ
แล้วทั้งหมดนี้จะบอกว่าอะไร คือจะบอกว่า เฮ้ย
จากการที่เราก็ไปศึกษาเรื่องยันต์มาเพิ่มเติม จากการที่
เราก็ไปศึกษาเรื่องมวลมาเพิ่มเติม
จะเห็นว่าเรื่อง 9 ศาสตราเนี่ย เป็นเรื่องที่หาข้อมูลค่อนข้างละเอียดเลย
คือไม่ใช่ว่า โอเค ฉันจะทำความเป็นไทย ฉันเห็น
คนไทยสักยันต์ ฉันก็แบบ
ขีดเส้นมั่วๆ ให้ดูเป็นลายยันต์ แต่ว่าเขามีการ
ศึกษามาแล้วว่า เฮ้ย ยันต์แต่ละชนิดมันมีจริงๆ
แล้วก็ให้พุทธคุณอะไรบ้าง เพื่อให้ส่งผล
กับตัวละครเอกนะคะ คือจะบอกว่าเรื่องนี้
จากการที่ไปดูมาแล้ว เขาหาข้อมูลละเอียดจริงๆ แล้วก็
นำมาผูกเรื่อง นำมานำเสนอได้อย่างน่าสนใจ
คืออาจจะไม่ได้นำเสนอแบบไทยจ๋า พระเอกจะต้อง
ข้าชื่อนายขนมต้ม ข้าเป็นคนต่อยมวย ข้าสักยันต์แล้ว
อยู่ยงคงกระพัน เอาปืนใหญ่ยิงพุงข้าสิ
ข้าก็ไม่เป็นไรหรอก
เรื่องนี้มันมีลักษณะในการเอามาประยุกต์ให้เป็นปัจจุบันมากๆ
แล้วก็ถือว่าเป็นอนิเมชันฝีมือคนไทยที่
วิวรู้สึกว่ามันเจ๋งมากๆ ในรอบหลายปี
ที่เห็นเลยอะค่ะ ก็เลยอยากจะเชิญชวน
ให้ทุกคนไปดูเรื่อง 9 ศาสตรากันนะคะ รับรองว่าสนุกแน่นอนค่ะ
คลิปนี้ก็คิดว่าพูดมายาวพอสมควรแล้ว ขอจบแต่เพียงเท่านี้ดีกว่าค่ะ
ถ้าใครชื่นชอบคลิปนี้นะคะ ก็อย่าลืมกดไลก์เป็นกำลังใจ
ให้วิวนะคะ แล้วก็กดแชร์เพื่อชวนเพื่อนๆ มาดูด้วยกันค่ะ
แชร์ แชร์ถูกด้านหรือยัง คือแชร์ไม่เคยถูกด้านเลยสักรอบนะ
กดแชร์เสร็จแล้ว กดปุ่ม subscribe ด้วยนะคะ
เสร็จแล้วกดปุ่มกระดิ่งเล็กๆ ด้วยนะ
จะได้แจ้งเตือนทุกครั้งที่มีคลิปใหม่เกิดขึ้นค่ะ แล้วพบกันใหม่โอกาสหน้า
บ๊ายบายย สวัสดีค่ะ